сегмента означава код, който определя еднозначно всеки сегмент, както е упоменат в справочника на сегментите.
 Капитан означава лицето на борда на кораба, което командва и има пълномощия да взема всички решения, свързани с навигацията и управлението на кораба. (Синоними: корабен водач, шкипер).
 Етикет означава уникален идентификатор на сегмент или елемент от данни.
 Транспортно уведомление означава съобщаването на компетентен орган за планирано пътуване на кораб.
 UN/EDIFACT означава правилата на ООН за електронен обмен на данни за административни, търговски и транспортни цели. Те включват набор от стандарти, списъци и насоки за електронен обмен на структурирани данни и по-специално за обмен, свързан с търговията на стоки и услуги, между независими компютъризирани информационни системи. Препоръчителни в рамките на ООН, правилата се одобряват и публикуват от ИКЕ на ООН в UN Trade Data Interchange Directory (UNTDID) и се поддържат по съгласвани процедури.
 Обслужване на движението на корабите (VTS) означава услуги, както са определени в точка 2.5 от приложението към Регламент (ЕО) No 414/2007 на Комисията (5).
 Пътуване означава пътуване на кораб между пристанището(ата) на натоварване и първото пристанище на разтоварване на пратката.
 2.3. Класификации и описания на кодовете
 В корабното докладване при вътрешното корабоплаване се използват следните класификации:
 1.
 Вид на плавателния съд или на състава от плавателни съдове (Препоръка 28 на ИКЕ на ООН)
 2.
 Идентификационен номер на кораба по ММО
 3.
 Уникален европейски идентификационен номер на плавателния съд (ENI)
 4.
 Хармонизирана система за описание и кодиране на стоките (ХС), включваща комбинирана номенклатура
 5.
 Стандартната класификация на товарите в транспорта за целите на статистиката на транспорта (NST)
 6.
 Международен кодекс за превоз на опасни товари по море (IMDG)
 7.
 Европейско споразумение за международен превоз на опасни товари по вътрешните водни пътища (ADN)
 8.
 Код на държавата съгласно ООН
 9.
 Код на ООН за местоположението (UN/LOCODE)
 10.
 Код на участъка от фарватера
 11.
 Код на терминала
 12.
 Размер и тип на контейнера
 13.
 Идентификационен код на контейнера
 14.
 Код за типа опаковка
 15.
 Инструкции за обработката
 16.
 Цел на посещението на кораба в пристанището
 17.
 Естество на товара
 В следващия текст са дадени подробности и насоки за потребителя относно прилагането на тези кодове във вътрешното корабоплаване.
 2.3.1. Вид на плавателния съд или на състава от плавателни съдове (Препоръка 28 на ИКЕ на ООН)
 ПЪЛНО НАЗВАНИЕ
 Кодове за типове транспортни средства
 Приложение 2, глава 2.5: Вътрешен воден транспорт
 СЪКРАЩЕНИЕ
 Препоръка 28 на ООН
 ИЗДАВАЩ ОРГАН
 UNECE/CEFACT http://www.unece.org/cefact
 ПРАВНО ОСНОВАНИЕ
 Препоръка 28 на ООН, ECE/Trade/276; 2001/23
 ТЕКУЩО СЪСТОЯНИЕ
 В действие
 ДАТА НА ВЪВЕЖДАНЕ В ДЕЙСТВИЕ
 март 2001 г.
 ИЗМЕНЕНИЕ
 UN/CEFACT 2010 или най-актуалната версия
 СТРУКТУРА
 4-символен буквено-цифров код:
 1 цифра: „1“ за морско корабоплаване, „8“ за „вътрешно корабоплаване“
 2 цифри за плавателен съд или състав от плавателни съдове
 1 цифра за подразделение
 КРАТКО ОПИСАНИЕ
 В тази препоръка се установява общ списък от кодове за разпознаване на вида на транспортното средство. Тя има отношение конкретно към транспортните организации и доставчиците на транспортни услуги, митническите и други органи, статистическите служби, спедиторите, товародателите, товарополучателите и други страни, занимаващи се с транспорт.
 СРОДНИ КЛАСИФИКАЦИИ
 Препоръка No 19 на ООН
 ИНФОРМАЦИОННИ СРЕДСТВА